open-index/open-wikipedia-markdown huggingface dataset:
Cándido González Tarrío

**Cándido C. González Tarrío**, foi un político galego.

## Traxectoria
Rexentaba o comercio La Colmena, onde tamén creou unha imprenta e unha librería. Tamén creou un cine. Foi depositario do concello de Rianxo na ditadura de Primo de Rivera. Na Segunda República foi elixido alcalde de Rianxo en marzo de 1936. Coa sublevación do 18 de xullo de 1936 foi detido e estivo na cadea. Foi sancionado economicamente pola ditadura franquista.

## Vida persoal 
Casou con Carmen Rañó e foi pai de Sara González Rañó, que casou con Martín Gómez Rodríguez.

## Véxase tamén
### Bibliografía
*
Parvarchaeota

As **parvarqueotas** (**Parvarchaeota**) son un filo candidato de arqueas pertencentes a organismos ARMAN dos grupos 4, 5 e 2. Conseguiuse determinar as secuencias xenómicas de dous Parvarchaeota. Comprende os xéneros candidatos *Parvarchaeum* e *Micrarchaeum*. A especie tipo é *Candidatus* Parvarchaeum acidiphilum (ARMAN-4) As técnicas metaxenómicas permiten obter secuencias xenómicas de organismos non cultivados, e foron aplicadas a este filo candidato. As Parvarchaeota forman parte do clado DPANN, xunto cos novos filos candidatos Diapherotrites, Aenigmarchaeota, Nanohaloarchaeota e Nanoarchaeota, cuxas iniciais forman o acrónimo DPANN.

## Notas 
## Véxase tamén 
### Bases de datos científicas
Ten Canoes

***Ten Canoes*** é un filme australiano dirixido por Rolf de Heer e Peter Djigirr que se estreou no 2006. O título do filme xurdiu dunha conversa entre Rolf de Heer e David Gulpilil sobre unha fotografía de dez homes en canoa vogando no Pantano Arafura, tomada polo antropólogo Donald Thomson en 1936. É o primeiro filme completamente rodado en linguas aborixes australianas.

## Sinopse 
Un home ensina ó seu irmán máis novo unha importante lección a través dunha antiga fábula. Como narrador, David Gulpilil Ridjimiraril Dalaithngu sitúa a historia dun grupo de homes liderados por Minygululu (Peter Minygululu) que están a reunir cortiza para a construción de canoas e recoller os prezados ovos dos *Anseranas semipalmata*.

## Personaxes 
Crusoe Kurddal é de Maningrida e fala gunwinggu. Outros actores e actrices son de Ramingining falan varios dialectos da familia Yolngu Matha.

* Crusoe Kurddal como Ridjimiraril
* Jamie Gulpilil como Dayindi/Yeeralparil
* Richard Birrinbirrin como Birrinbirrin
* Peter Minygululu como Minygululu
* Frances Djulibing como Banalandju 
* David Gulpilil como Narrador
* Sonia Djarrabalminym como Nowalingu
* Cassandra Malangarri Baker como Munandjarra
* Philip Gudthaykudthay como curandeiro
* Peter Djigirr como Canoísta vítima/guerreiro
* Michael Dawu como Canoísta/o estraño
* Bobby Bunungurr como Canoísta/Tío
* Johnny Buniyira como Canoísta/guerreiro
* Gil Birmingham como Canoísta/guerreiro
* Steven Wilinydjanu Maliburr como Canoísta/guerreiro

## Galardóns e nomeamentos 
* 2006: Festival de Cannes: Premio do Xurado (sección "Un Certain Regard").

## Notas 
## Véxase tamén 
### Outros artigos 
* Filmes de Australia propostos ó Óscar ó mellor filme internacional
* Filmes propostos ó mellor filme internacional na 79ª edición dos Óscar

### Ligazóns externas 
* 
* Ficha en AllMovie
Diapherotrites

**Diapherotrites** é un novo filo candidato de microorganismos do dominio das arqueas.
Un nome sinónimo é División candidata DUSEL3 (iniciais de Deep Underground Science and Engineering Laboratory de Soudan, Minnesota). As Diapherorites forman parte do clado DPANN, xunto cos novos filos candidatos Parvarchaeota, Aenigmarchaeota, Nanohaloarchaeota e Nanoarchaeota, cuxas iniciais forman o acrónimo DPANN. A análise de tres xenomas de célula única recollidos en minas permitiron avaliar o metabolismo e ecoloxía deste filo. As súas capacidades catabólicas son limitadas, pero poden levar unha vida libre, transformando ribosa, polihidroxibutirato, e algúns aminoácidos en acetil-CoA, pero son auxotróficas para varios aminoácidos e cofactores. O seu xenoma presenta para moitos xenes anabólicos signos de transferencia horizontal de xenes desde o dominio das bacterias. Comprende o xénero candidato Iainarchaeum, coa especie *Iainarchaeum andersonii*.

## Notas 
## Véxase tamén 
### Bases de datos científicas
Petronila de Aragón

**Petronila de Aragón** (en aragonés: ''Peironela d'Aragón''), nada en Huesca o 11 de agosto de 1136 e finada en Barcelona o 15 de outubro de 1173, foi raíña de Aragón entre 1157 e 1164 e condesa de Barcelona entre 1162 e 1164. Era filla de Ramiro II de Aragón e Inés de Poitiers.

## Notas
Nanohaloarchaeota

As **nanohaloarqueotas** (**Nanohaloarcheota**) son un novo filo candidato do dominio das arqueas. Son arqueas de pequeno tamaño hiperhalófilas, que viven en lagos hipersalinos. A reconstrución por ensamblaxe metaxenómica de moitas librarías secuenciadas por análise filoxenética multilocus das augas hipersalinas do lago Tyrrell en Australia de mostras de xenomas arqueanos, levou a crear o grupo das **Nanohaloarchaea** (**nanohaloarqueas**), ás que inicialmente se lles deu categoría de clase dentro das Euryarchaeota.
Análises máis detallados posteriores fixeron que foran propostas como un filo separado, as Nanohaloarchaeota, que comprenderían a única clase das Nanohaloarchaea. As Nanohaloarchaeota forman parte do clado DPANN, xunto cos novos filos candidatos Diapherotrites, Parvarchaeota, Aenigmarchaeota, e Nanoarchaeota, cuxas iniciais forman o acrónimo DPANN.

## Notas 
## Véxase tamén 
### Bases de datos científicas
Cidade de Belize

A **Cidade de Belize** é a cidade máis grande de Belize. Ten unha poboación de 67.964 habitantes (80.000 contando os arralbaldes). Atópase na boca do río Belize, na cosa do mar Caribe. A cidade é tamén o principal porto do país e o seu centro industrial e financeiro.

En 1961 o furacán Hattie derruía a cidade, que se mantivo como a capital de Honduras Británica ata 1970 ao se converter Belmopán na nova sede do goberno.

## Historia 
A Cidade de Belize (orixinalmente "Vila de Belize" ou "Belize Town en inglés) fundárona a mediados do século XVII piratas e traficantes de escravos británicos. O lugar fora anteriormente unha vila maia chamada *Holzuz*, e os españois coñecíana como *Puerto Valiz*.

Belize era ideal para os británicos como centro da súa colonia, xa que atópabase na costa e na boca de ríos e regos dende onde embarcar a madeira de caoba e pau campeche. A poboación de Belize tamén se converteu no fogar de miles de escravos africanos mercados polos británicos para traballar na industria madeireira. Belize foi o punto de coordinación para a batalla do Illote de San Xurxo no 1798, gañada polos británicos evitando a invasión española da colonia. A cidade tamén foi do fogar dos tribunais locais e dos funcionarios do goberno ata a década de 1970.

### Desastres naturais 
200px|miniatura|esquerda|Estragos do furacán de 1931
Belize mellorou as súas infraestruturas lentamente e foi obxecto de numerosos proxectos. Non obstante, moitas das rúas da época colonial son aínda demasiado estreitas e conxestionadas, a maioría das casas son susceptíbeis de sufrir incendios e danos provocados polos furacáns, polo que a cidade sempre está agardando que suceda algunha catástrofe.

A Cidade de Belize foi devastada por dous furacáns dende 1900: un en 1931 e outro, o furacán Hattie, en 1961. Ademais varias zonas da cidade sufriron incendios: en 1999 un incendio en Albert Street reduciu a cinzas Mikado, e outro en 2004 acabou co edificio Paslow. A cidade viuse afectada por outros incendios que queimaron grandes grupos de casas, aínda que o Departamento de Incendios foi capaz de apagar a maioría deles. A cidade tamén é susceptíbel de sufrir inundacións na estación chuviosa.

## Xeografía 
Belize esténdese dende a *Milla 8* na autoestrada do Oeste ata a *Milla 13* ou *Milla 14* da autoestrada do Norte, na ponte sobre o Haulever ou *Haulever Bridge*.

A cidade divídese en dúas zonas: o lado norte ou *Northside*, delimitada polo rego de *Haulever* ou *Haulever Creek* e chegando cara ao leste ata a zona de Fort George; e o lado sur ou Southside, que se estende cara ás aforas da cidade e a zona portuaria e inclúe o centro urbano. Politicamente, a cidade divídese en dez distritos electorais.

A zona de Fort George é, talvez, a zona máis colonial da cidade e nela atópanse o *Memorial Park*, a tumba do barón Bliss ou *Baron Bliss Grave* e o *Museo de Belize*.

## Clima 
## Cidades irmandadas 
*  Ann Arbor, Estados Unidos de América.
*  Buenos Aires, Arxentina.
*  Kaohsiung, Taiwán.
*  Mérida, México.
*  Chetumal, México.

## Véxase tamén 
### Outros artigos 
* Belmopán

## Notas
Pozuelo del Rey

**Pozuelo del Rey** é un concello español da Comunidade Autónoma de Madrid, na comarca de Alcalá.

## Historia
Foi fundado polos musulmáns e conquistada polo arcebispo de Toledo, Bernabé de Agen en 1119 (reinado Afonso VI). A partir dese momento é chamada pola poboación cristiá "Pozuelo de Torres". É posible que a orixe do nome de Pozuelo iníciese pola necesidade que tiñan os habitantes en recorrer a pozos domésticos para a obtención de auga, pois se constata que en 1580, a través das "Relacións topográficas de Filipe II" que non había auga para o uso da poboación. Pozuelo de Torres, foi aldea do alfoz de Alcalá. Recibiu este segundo nome xa que estivo baixo a rexencia de Torres de la Alameda ata que logrou o título de vila. Aí é cando Pozuelo comeza un meteórico ascenso de importancia. Foi a sede do arquivo dunha Mancomunidade constituída por vilas independentes do Arcebispado de Toledo.

No século XX o pobo pouco a pouco converteuse nun dos menos significativos da zona, dándose unha excepción na guerra civil, cando construíuse na localidade unha estación de ferrocarril para o chamado "*tren de los cuarenta días*" que unía Madrid e Valencia sen perigo de ataques dos sublevados.

## Xeografía
### Localización
O concellos pertence á Alcarria de Alcalá (Comarca de Alcalá), entre os concellos de Campo Real, Nuevo Baztán, Torres de la Alameda, Valverde de Alcalá, Villar del Olmo, Valdileceha e Loeches.

### Clima
Temperatura media anual, °C: 12.5-15
Precipitación media anual, mm: 400-600
Meses con maior precipitación: Nov-Xan
Meses de menor precipitación: Xul-Ago
Días con temperaturas <0&nbsp;°C: 40-90.

## Notas
Monsters University

***Monsters University*** é un filme estadounidense dirixido por Dan Scanlon que se estreou no 2013. Foi realizado por Pixar Animation Studios e estreado por Walt Disney Pictures. Foi dirixido por Dan Scanlon e producido por Kori Rae, con John Lasseter, Pete Docter, Andrew Stanton e Lee Unkrich como produtores executivos. É o décimo cuarto filme producido por Pixar e é a precuela de *Monsters, Inc.* (2001).

## Sinopse 
Mike Wazowski (Billy Crystal) e James P. Sullivan (John Goodman) son amigos inseparables, pero non foi sempre así. Cando se coñeceron na Universidade, non se podían aturar, pero acabaron superando as súas diferenzas e convertéronse nos mellores amigos.

## Personaxes 
* Billy Crystal como Michael "Mike" Wazowski
* John Goodman como James P. "Sulley" Sullivan
* Steve Buscemi como Randall "Randy" Boggs
* Helen Mirren como Dean Abigail Hardscrabble
* Peter Sohn como Scott "Squishy" Squibbles
* Joel Murray como Don Carlton
* Sean Hayes como Terri Perry
* Dave Foley como Terry Perry
* Charlie Day como Art
* Alfred Molina como Profesor Derek Knight
* Tyler Labine como Brock Pearson
* Nathan Fillion como Johnny J. Worthington III
* Aubrey Plaza como Claire Wheeler
* Bobby Moynihan como Chet Alexander
* Noah Johnston como Mike de pequeno
* Julia Sweeney como Sherri Squibbles
* Bonnie Hunt como Ms. Karen Graves
* John Krasinski como "Frightening" Frank McCay
* Bill Hader como Referee, Slug
* Beth Behrs como Carrie Williams
* Bob Peterson como Roz
* John Ratzenberger como Ieti

## Galardóns e nomeamentos 
* 2013: Premios Annie: Mellor montaxe e storyboard. 10 nomeamentos.
* 2013: Premios BAFTA: Nomeado a mellor filme de animación.
* 2013: Critics Choice Awards: Nomeado a mellor filme animado.
* 2013: Satellite Awards: Nomeado a mellor filme de animación.

## Notas 
## Véxase tamén 
### Ligazóns externas 
* 
* Ficha en BoxOfficeMojo
Albolote

**Albolote** é un concello español da provincia de Granada. Limita cos concellos de Peligros, Maracena, Atarfe, Colomera, Iznalloz, Deifontes, Cogollos Vega e Calicasas. Outras localidades apertadas son Monteluz e Pulianas.

## Demografía 
Segundo o INE, no ano 2024 tiña unha poboación de 19.587 habitantes.

## Comunicacións 
### Autobús 
Albolote dispón dun servizo de autobús interurbano xestionado polo Consorcio de Transporte Metropolitano da Área de Granada:

* Liña 122 (Granada-Maracena-Albolote-Atarfe)
* Liña 123 (Granada-Albolote pola Estrada de Xaén)
* Liña 117 (Granada-Pantano de Cubillas)

### Metro 
En Albolote atópase a parada de Jacobo Camarero, a primeira parada da Liña 1 do Metro de Granada, que aínda non está en funcionamento.

## Ferrocarril 
Polo concello de Albolote tamén pasa a Liña Ferroviaria de Media Distancia 71 que une as cidades de Granada con Almería e Linares.

Cabe destacar que a estación de Albolote, situada no interior do polígono industrial de Juancaril, non dispón na actualidade de servizo de viaxeiro, pero si dun importante tráfico de mercancías.

## Clima 
## Notas 
## Véxase tamén
Ramón Pujol

**Ramón Pujol**, nado en Barcelona o 1 de agosto de 1981, é un actor catalán coñecido polo personaxe de *Miguel Ayala* en *Ciega a Citas*.

## Filmografía 
### Longametraxes 
### Curtametraxes 
### Televisión 
## Notas 
## Véxase tamén 
### Ligazóns externas 
* Traballos de Ramón Pujol
It Takes Two (filme de 1995)

***It Takes Two*** é un filme estadounidense dirixido por Andy Tennant que se estreou en 1995. Está protagonizado por Kirstie Alley, Steve Guttenberg, Mary-Kate Olsen e Ashley Olsen. O título do filme provén da canción "It Takes Two", de Marvin Gaye e Kim Weston.

## Sinopse 
Alysa é unha nena que viaxa ata a residencia de campo do seu millonario pai para pasar alí as vacacións. Xusto ó carón da casa, a súa finada nai construíu un campamento de verán para nenos orfos. Alí coñece a Amanda, unha simpática nena coa que comezará unha fermosa amizade. Cando o pai de Alysa anuncia o seu compromiso cunha muller repelente e maniática, as dúas nenas decidirán amolala para que o pai de Alysa se namore da asistente social de Amanda.

## Personaxes 
* Mary-Kate Olsen como Amanda Lemmon
* Ashley Olsen como Alyssa Callaway
* Steve Guttenberg como Roger Callaway
* Kirstie Alley como Diane Barrows
* Jane Sibbett como Clarice Kensington
* Philip Bosco como Vincenzo
* Ernie Grunwald e Ellen-Ray Henessy como Harry e Fanny Burkis

## Véxase tamén 
### Ligazóns externas 
* 
* Ficha en TCM Movie Database
Mary-Kate Olsen

**Mary-Kate Olsen**, nada no barrio de Sherman Oaks, nos Ánxeles (California), o 13 de xuño de 1986 é unha actriz, deseñadora de moda, autora, produtora e muller de negocios estadounidense. É irmá xemelga da tamén actriz Ashley Olsen.

## Filmografía 
### Coa súa irmá Ashley 
### En solitario 
## Véxase tamén 
### Ligazóns externas 
*
Heidi (filme de 2005)

***Heidi*** é un filme británico dirixido por Paul Marcus que se estreou no 2005. Baséase na icónica novela *Heidi* de Johanna Spyri, e está protagonizado pola actriz irlandesa Emma Bolger no papel protagonista, xunto con Max Von Sydow e Diana Rigg. A banda sonora foi composta por Jocelyn Pook.

## Sinopse 
Heidi é unha nena orfa que vive coa súa tía Detie dende hai anos, mais, cando a Detie lle ofrecen un traballo en Frankfurt, non ten máis escolla que levar á nena a vivir co seu avó paterno. Aínda que, nun principio, o ancián acepta a contragusto a presenza da cativa, pouco a pouco colleralle aprecio, ensinaralle os costumes da vida nas montañas.

## Personaxes 
* Emma Bolger como Heidi
* Max von Sydow como Avó
* Geraldine Chaplin como Rottenmeier
* Diana Rigg como Avoa

## Véxase tamén 
### Ligazóns externas 
* 
* Ficha en RottenTomatoes
Hangin' with Mr. Cooper

'''''Hangin' with Mr. Cooper'''* é unha serie de televisión estadounidense creada por Jeff Franklin para a ABC dende 1992 a 1997. Está protagonizada por Mark Curry e Holly Robinson. A serie ten lugar no fogar natal de Curry, Oakland (California). *Hangin' with Mr. Cooper'' foi producido por Jeff Franklin Productions, en asociación con Warner Bros. Television (foi producido por Lorimar Television só na primeira temporada,antes de que fose absorbida por Warner Bros.), e foi producida por Bickley-Warren Productions na terceira temporada.

## Notas 
## Véxase tamén 
### Ligazóns externas 
*
Enemy Mine (filme)

***Enemy Mine*** é un filme estadounidense dirixido por Wolfgang Petersen que se estreou en 1985. Baséase na historia homónima de Barry B. Longyear. Foi protagonizado por Dennis Quaid e Louis Gossett, Jr.. 
O filme comezou a produción en Budapest en abril de 1984 baixo a dirección de Richard Loncraine, que axiña entrou en "diferenzas creativas" co produtor Stephen J. Friedman e os executivos de 20th Century Fox. Wolfgang Petersen converteuse no novo director e rodou de novo as escenas de Loncraine movendo a produción a Múnic. 

## Sinopse 
Inimigos por instinto, un humano e un alieníxena con aspecto de réptil libran nun planeta abandonado unha dura batalla, parte da salvaxe guerra que enfronta a Terra co planeta Dracon. Esta guerra acada unha dimensión que pode poñer en perigo a supervivencia de ámbolos planetas e pode conducir ó exterminio total.

## Personaxes 
* Dennis Quaid como Willis "Will" Davidge
* Louis Gossett, Jr. como Jeriba Shigan
* Brion James como Stubbs
* Richard Marcus como Arnold
* Carolyn McCormick como Morse
* Bumper Robinson como Zammis
* Jim Mapp como Drac vello
* Lance Kerwin como Joey Wooster
* Scott Kraft como Jonathan
* Lou Michaels como Wilson
* Andy Geer como Bates
* Henry Stolow como Cates
* Herb Andress como Hopper
* Danmar como Home sabio
* Mandy Hausenberger como Primeiro médico

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en TCM Movie Database 
* Ficha en RottenTomatoes
Black or White

**"Black or White"** é un sinxelo escrito e interpretado polo artista estadounidense Michael Jackson. A canción foi lanzada por Epic Records o 11 de novembro de 1991 como o primeiro sinxelo do oitavo álbum de Jackson, *Dangerous*. Foi escrito, composto e producido por Michael Jackson e Bill Bottrell.

## Notas
Scream/Childhood

**"Scream/Childhood"** é un sinxelo do noveno álbum de estudio do artista estadounidense Michael Jackson, *HIStory: Past, Present and Future, Book I*. A cara A do sinxelo, "Scream", é un dueto coa irmá máis nova de Jackson, Janet, mentres que a cara B, "Childhood", é unha canción en solitario. O sinxelo foi lanzado o 31 de maio de 1995.
Castro de Santaia

O **castro de Santaia** é un poboado castrexo situado no lugar de Santaia, no concello de Curtis.

Está situado nunha pequena elevación natural no medio da chaira, entre prados. Ten forma case circular de 88 m x 75 m cun socalco nun nivel inferior. Os restos corresponden probablemente a un antecastro hoxe desaparecido. Hai restos dun foxo no leste. O castro ten amplas defensas nas que se abriron varios accesos. A croa emprégase como eira.

## Galería de imaxes 

Ficheiro:Croa do castro de Santaia en Curtis.jpg|Alpendre e hórreo nas defensas do castro de Santaia

## Notas 
## Véxase tamén 
### Outros artigos 
* Castros de Galicia
* Cultura castrexa

### Ligazóns externas 
* Castro de Santaia
Bousés, Bousés, Oímbra

**Bousés** é un lugar da parroquia de Bousés no concello ourensán de Oímbra, na comarca de Verín. Segundo o IGE, en 2013 tiña 195 habitantes (104 homes e 91 mulleres).

## Lugares e parroquias 
### Lugares de Bousés 
### Parroquias de Oímbra 
## Notas
Henrique Sereno

**Henrique Sereno Fonseca**, nado en Elvas (Portalegre) o 18 de maio de 1985, é un futbolista portugués. Xoga de defensa e o seu club actual é o Kayserispor.

## Véxase tamén 
### Ligazóns externas 
* Datos do xoagdor en bdfutbol.com 
* Datos do xogador en footballzz.co.uk
Unión Nacional Española (1942)

A **Unión Nacional Española** (**UNE**) foi unha organización creada preto de Montauban (Francia) en 1942, promovida polo Partido Comunista de España (PCE) co fin de agrupar forzas para loitar contra o franquismo e reinstaurar a República en España, ao mesmo tempo que se contribuía á loita contra o ocupante nazi en Francia.
## Historia e características 
No verán de 1942 a dirección do PCE en Francia encabezada por Jesús Monzón creou unha organización, similar á Unión Democrática Española de México, que encadrase a todas as forzas antifranquistas, tanto republicanas como monárquicas. Foi constituída co nome **Unión Nacional Española (UNE)** nunha reunión secreta celebrada nunha granxa situada a poucos quilómetros de Montauban que recibiu o nome en clave de «congreso de Grenoble».

Na primavera de 1943 Monzón chegou a Madrid para, xunto a varios colaboradores, preparar «a reunión de formación da Junta Suprema de Unión Nacional (JSUN) con socialistas, republicanos e libertarios en setembro de 1943.» Nela tiñan cabida «no só comunistas, senón tamén todos aqueles antifranquistas, aínda que estivesen máis próximos a grupos conservadores, monárquicos ou carlistas, pero o importante era a súa oposición ao réxime ditatorial».

En agosto de 1944 celebrouse unha reunión clandestina en Santo Antonio da Florida, preto de Madrid, para implantar a UNE no interior de España á que asistiron, ademais de representantes do PCE, algúns libertarios e socialistas, entre eles Sócrates Gómez, pero estes negáronse a participar. A pesar diso ao mes seguinte a dirección do interior do PCE, controlada pola dirección de Francia, fixo público un manifesto titulado «Llamamiento de la Junta Suprema de Unión Nacional», dirixido fundamentalmente á dereita non franquista española no que se dicía:
:

A organización tivo dúas publicacións: *Pueblo Español: periódico de la Unidad de todos los españoles contra Franco y la Falange*, e *Unidad Reconquista de España. Portavoz de la 241 brigada 186 División de Guerrilleros al Servicio de Unión Nacional*.

Porén, dada a actitude anticomunista da práctica totalidade do exilio republicano, que se integrou na Junta Española de Liberación, ademais do PCE na UNE só se integraron a título individual persoas doutros sectores políticos. A Unión Nacional Española impulsou o movemento guerrilleiro e, en 1944, chegou a ter 21 grupos distribuídos así:

* 10 do PCE

* 6 do PSUC
* 2 da CNT
* 2 de Izquierda Republicana
* 1 do PSOE

## Notas 
## Véxase tamén 
### Bibliografía 
* 

* 

### Outros artigos 
* Jesús Monzón
* Operación Reconquista de España
* Goberno no exilio de José Giral

### Ligazóns externas 
* Biblioteca Virtual Miguel de Cervantes *Bases para la Unión Nacional*
Junta Española de Liberación

A **Junta Española de Liberación** (**JEL**) foi unha institución creada por parte do exilio español republicano despois da Guerra Civil, que trataba de ser unha alternativa para a formación dun goberno republicano máis integrado que o representado polas alternativas comunistas. Fundouse en México en 1943, e formaron parte dela o Partido Socialista Obrero Español, Izquierda Republicana, Esquerra Republicana de Catalunya, Acció Republicana de Catalunya e Unión Republicana. Desapareceu o 31 de agosto de 1945. O seu maior logro foi conseguir que a Carta das Nacións Unidas elaborada en San Francisco incluíse unha emenda que impedía o acceso aos organismos internacionis aos estados e réximes constituídos co apoio das potencias nazi-fascistas.

## Notas
## Véxase tamén
### Outros artigos
*Goberno no exilio de José Giral
Emblema de Irán

O **emblema de Irán** (, *neshān-e rasmi-ye Irān*) é un dos símbolos nacionais do país dende a Revolución iraniana de 1979. Representa de forma persa estilizada o nome de Alá.

O logo está formado por catro medias lúas e unha espada. As lúas representan a palabra Alá. As cinco partes do emblema simbolizan os Principios da Relixión. Enriba da espada está a shadda: en alfabeto árabe, é empregado para dobrar unha letra. A forma do emblema tenta semellar un tulián, pola memoria da xente que morreu por Irán.

O logo foi deseñado por Hamid Nadimi, e foi oficialmente aprobado polo aiatolá Ruhollah Khomeini, fundador da República Islámica de Irán o 9 de maio de 1980.

## Escudos históricos 

Ficheiro:Lion and Sun Emblem of Persia.svg|O león e o sol como emblema oficial de Irán (1423-1907)
Ficheiro:Imperial Emblem of the Qajar Dynasty (Lion and Sun).svg|Escudo de armas da dinastía Qajar (1907-1925)
Ficheiro:Imperial Emblem of the Pahlavi Dynasty (Lion and Sun).svg|Escudo de armas da dinastía Pahlavi (1925-1979)
Escudo de Iraq

O **escudo de armas de Iraq** é un dos símbolos nacionais do país. Representa unha aguia dourada e negra coa testa virada á esquerda. A aguia é un dos símbolos de Saladino, asociado co pan-arabismo do século XX, é sostén un escudo coa bandeira de Iraq, e por debaixo un lazo coas letras árabes جمهورية العراق (*Jumhuriyat Al-`Iraq* ou "República de Iraq").

## Escudos históricos 

Ficheiro:Coat of arms of the Kingdom of Iraq (1921–1958).svg|Escudo do Reino de Iraq (ata 1959)
Ficheiro:Emblem of Iraq (1959-1965).svg|Emblema de Iraq dende 1959 a 1965.
Ficheiro:Coat of arms of Iraq (1965–1991).svg|Escudo de Iraq dende 1965 a 1991.
Ficheiro:Coat of arms of Iraq (1991–2004).svg|Escudo de Iraq dende 1991 a 2004.
Ficheiro:Coat of arms of Iraq (2004–2008).svg|Escudo de Iraq dende 2004 a 2008.
Mariano Rodríguez Dios

**Mariano Rodríguez Dios** nado en Rianxo e finado o 12 de novembro de 1932, foi un político galego pai de Castelao.

## Traxectoria 
[miniatura|300px|[Alfonso Daniel Rodríguez Castelao|Daniel, Joaquina Castelao, Mariano Rodríguez, e as nenas, Josefina e Teresa, en Buenos Aires, días antes de retornar a Galicia.]]
Mariñeiro dedicado a facer velas para barcos. En 1886 emigrou a Arxentina, onde instalou con éxito un almacén de venda (*pulpería*) en Cruz Colorada (dentro do actual concello de Bernasconi). En 1900 regresou a Rianxo, aínda que volveu á Arxentina máis adiante, para regresar definitivamente en 1903 e, cos ingresos que acumulou, mellorou a situación económica da familia e dedicouse á política, liderando o Partido Conservador local enfrontado ao liberal dirixido por Manuel Viturro Posse. Foi alcalde de Rianxo en 1907 e novamente durante a ditadura de Primo de Rivera.

## Vida persoal 
Casou con Joaquina Castelao Genme e foi pai de Alfonso Daniel Rodríguez Castelao, Josefina e Teresa.

## Véxase tamén 
### Bibliografía 
*
José Varela Abades

**José Varela Abades**, finado en febreiro de 1930, foi un médico e político galego.

## Traxectoria 
Fillo do médico Rafael Varela Lema. Militou no Partido Conservador local sendo partidario de Ramón Tojo Pérez. Foi tenente de alcalde e en 1902 foi alcalde de Rianxo, permanecendo no posto até 1907, para converterse en médico titular do concello.

## Véxase tamén 
### Bibliografía 
*
Jean Marie Okutu

**Jean Marie Okutu**, nado en Cotonou, Benín o 4 de agosto de 1988, é un atleta galego de orixe ghanesa, especializado no salto de lonxitude. Foi campión de España desta modalidade en once ocasións.

## Traxectoria 
Jean Marie Okutu naceu en Cotonou, aínda que a súa familia é natural de Ghana. O seu pai, mariñeiro, traballaba daquela no porto da capital de Benín até que foi destinado a Marín, vila á que se trasladou Jean Marie Okutu á idade de 6 anos.

Comezou a practicar atletismo no club San Miguel de Marín e aos oito anos ingresou na Sociedad Gimnástica de Pontevedra. O seu primeiro éxito chegou no 2005, cando se proclamou campión de España en categoría xuvenil, cun salto de 7,08 m.

Okutu foi campión de España absoluto de lonxitude ao aire libre en seis ocasións: 2009 (7.94 m.), 2011 (7,84 m.), 2013 (7,76 m.), 2016 (7,65 m), 2017 (7,54 m) e 2018 (8,01 m). Tamén acadou cinco campionatos nacionais en pista cuberta nos anos 2013, 2014, 2015, 2016 e 2020. O seu mellor resultado internacional até o día de hoxe foi a medalla de prata no Campionato Iberoamericano de 2012.

## Vida persoal 
Un dos seus irmáns, Edemon, foi un dos mariñeiros falecidos na traxedia do *Villa de Pitanxo*, buque galego afundido en augas de Terra Nova en 2022.

## Historial internacional 
## Mellores resultados 

## Palmarés 
### Internacional 
* Campionato Iberoamericano de Atletismo - Salto de lonxitude
** 18px Prata: 2012

### Galicia 
* Campionato de Galicia ao aire libre - Salto de lonxitude (4): 2010, 2012, 2013 e 2014.

### Nacional 
#### Absoluto 
* Campionato de España de Atletismo - Salto de lonxitude (6): 2009, 2011, 2013, 2016, 2017 e 2018 
* Campionato de España de Atletismo en pista cuberta - Salto de lonxitude (5): 2013, 2014, 2015, 2016 e 2020

#### Promesa e júnior 
* Campionato de España promesa ao aire libre - Salto de lonxitude (2): 2009 e 2010
* Campionato de España xuvenil ao aire libre - Salto de lonxitude (1): 2010

## Notas 
## Véxase tamén 
### Ligazóns externas 
* Perfil de Okutu na web oficial da IAAF
No puedo dejar el rock

***No puedo dejar el rock*** é un álbum recompilatorio do grupo galego de rock Los Suaves, publicado o 2 de abril de 2013 baixo o selo Universal Music Spain.

Componse dun dobre álbum que inclúe temas remasterizados nos Estudios Corleone, de Madrid, e tres temas acústicos gravados en 1997 que foran editados nun CD promocional para coleccionistas.

A edición física consta de 28 temas; a edición dixital conta con tres máis.

## Lista de cancións do CD 1
## Lista de cancións do CD 2
## Véxase tamén
### Ligazóns externas
*Páxina oficial de Los Suaves
*Datos do álbum en lafonoteca.net 
*Datos do álbum en itunes.apple.com
S.F. 13 Tractor Cerebral

***S.F. 13 Tractor Cerebral*** é o único álbum da banda viguesa Los Cafres, publicado en 1988.

O tema "Algún día caeré" é unha versión da canción "Sometimes Good Guys don’t Wear White" da banda The Standells.
## Contido
## Notas
## Véxase tamén
### Ligazóns externas
* Fernando Fernández Rego. lafonoteca.net
As Chás, As Chás, Oímbra

**As Chás** é un lugar da parroquia das Chás no concello ourensán de Oímbra, na comarca de Verín. Segundo o IGE, en 2013 tiña 106 habitantes (50 homes e 56 mulleres).

## Lugares e parroquias 
### Lugares das Chás 
### Parroquias de Oímbra 
## Notas 
## Véxase tamén 
### Outros artigos 
*Lugares de Oímbra
Videferre, Videferre, Oímbra

**Videferre** é un lugar da parroquia de Videferre, no concello de Oímbra, na comarca de Verín. Segundo o IGE, en 2013 tiña 152 habitantes (70 homes e 82 mulleres).

## Lugares e parroquias 
### Lugares de Videferre 
### Parroquias de Oímbra 
## Notas
O Terrón, Rabal, Oímbra

**O Terrón** é un lugar da parroquia de Rabal no concello ourensán de Oímbra, na comarca de Verín. Segundo o IGE, en 2024 tiña 53 habitantes (31 homes e 22 mulleres).

## Lugares e parroquias 
### Lugares de Rabal 
### Parroquias de Oímbra 
## Notas 
## Véxase tamén 
### Outros artigos 
* Lugares de Oímbra
José María Vázquez Morales

**José María Vázquez Morales**, coñecido como **Pantuso**, nado no Araño (Rianxo) en 1822 e finado na mesma parroquia o 19 de xullo de 1904, foi un político galego.

## Traxectoria 
Foi o cacique do Partido Conservador no concello de Rianxo co apoio de José Ortega Munilla e Eduardo Gasset Artime. Exerceu o control político do concello dende os anos corenta do século XIX a 1902 (coa excepción do Sexenio Democrático). Foi alcalde de Rianxo en varias ocasións.

## Véxase tamén 
### Bibliografía 
* 
*
Oímbra, Oímbra, Oímbra

**Oímbra** é un lugar da parroquia de Oímbra no concello ourensán de Oímbra, na comarca de Verín. Segundo o IGE, en 2013 tiña 470 habitantes (253 homes e 217 mulleres).

## Lugares e parroquias 
### Lugares de Oímbra 
### Parroquias de Oímbra 
## Notas
Martín Gómez Rodríguez

**Martín Gómez Rodríguez**, nado en Rianxo en 1908 e finado no mesmo concello o 31 de agosto de 1975, foi un mestre e político galego.

## Traxectoria 
Mestre. Casou con Sara González Rañó, filla de Cándido González Tarrío, alcalde republicano de Rianxo. Coa sublevación do 18 de xullo de 1936 foi suspendido como mestre. Foi mobilizado e fixo a guerra no Exército nacional. Foi desterrado ao remate da guerra civil. Foi correspondente de *La Noche* en Rianxo. Foi nomeado alcalde de Rianxo en 1955.

## Notas 
## Véxase tamén 
### Bibliografía 
*
Germán Rañó Pérez

**Germán Rañó Pérez**, nado en Rianxo o 7 de decembro de 1912, foi un político galego.

## Traxectoria 
Fillo de José Benito Rañó Alcalde, que fora redactor de *El Barbero Municipal*. Na Segunda República foi detido en 1932 por desacato ao alcalde de Rianxo. Logo marchou a Rosario co seu pai. Colaborou en *Nueva España* de Rosario. Regresou da emigración arxentina para incorporarse ao exército republicano. Coa derrota da República pasou a Francia, e tras estar no campo de concentración de Saint Cyprien exiliouse en México, arribando a Veracruz no buque Monterrey o 9 de outubro de 1939. Alí traballou coa súa propia marca de equipos médicos e cirúrxicos.

En 1954 reiniciou a relación con Rafael Dieste. Foi directivo do Padroado da Cultura Galega de México e colabou na audición radial La hora de la cultura gallega. A partir de 1963 visitou España con certa regularidade. Retornou a Galicia nos anos setenta, residindo en Santiago de Compostela.

## Vida persoal 
Casou coa actriz mexicana de orixe alemá Elma Seedorf o 12 de xullo de 1952. Tiveron catro fillos.
## Notas 
## Véxase tamén 
### Bibliografía 
* 
* 

### Ligazóns externas 
* Ficha na Secretaría de Gobernación. Departamento de Migración de México
* Apousentando sombras
Huế

**Huế** () é un concello de Vietnam. Entre 1802 e 1945, foi a capital imperial do Imperio do Vietnam.

## Historia
Huế orixinalmente era coñecida por ser capital da dinastía de Nguyễn, unha dinastía feudal que dominou gran parte do sur do Vietnam dende o século XVII ao século XIX. En 1775, cando Trịnh Sâm foi capturado, a cidade era coñecida como *Phú Xuân*. En 1802, Nguyễn Phúc Ánh (máis tarde emperador Gia Long) conseguiu estabelecer o seu control sobre todo o Vietnam, sendo esta capital nacional.

## Xeografía
A *city* atópase no centro de Vietnam á beira do río Perfume, a poucos quilómetros do interior do Mar da China Meridional. Está aproximadamente a 700&nbsp;km do sur de Hanoi e a sobre 1,100&nbsp;km ao norte da Cidade Hồ Chí Minh.

## Divisións administrativas
*An Cựu
*An Đông
*An Hoà
*An Tây
*Hương Sơ
*Kim Long
*Phú Bình
*Phú Cát
*Phú Hậu
*Phú Hiệp
*Phú Hòa
*Phú Hội
*Phú Nhuận
*Phú Thuận
*Phước Vĩnh
*Phường Đúc
*Tây Lộc
*Thuận Hòa
*Thuận Lộc
*Thuận Thành
*Trường An
*Vĩnh Ninh
*Vỹ Dạ
*Xuân Phú
*Hương Long
*Thủy Xuân
*Thủy Biều

## Notas
Binario multiarquitectura

Un **binario multiarquitectura** (tamén chamado **fat binary**) é un arquivo executable que foi expandido (ou «engordado») con código nativo para varios conxuntos de instrucións de forma de que poida executarse en múltiples tipos de procesadores. O método máis habitual da súa aplicación consiste en incluír unha versión do código de máquina para cada conxunto de instrucións, sendo precedido por un código compatible con todos os sistemas operativos, que executarán un salto cara á sección apropiada. Isto dá como resultado un arquivo máis pesado que un arquivo binario normal con código para unha soa arquitectura; de aí provén o seu nome «binario gordo» ou «fat binary».

## Véxase tamén 
### Ligazóns externas 
*  Tevanian, Avadis; *et al*. «*Method and apparatus for architecture independent executable files*»
.htpasswd

**.htpasswd **é un modelo de táboa usado para almacenar nomes de usuarios e contrasinais para unha autenticación de acceso básica nun servidor HTTP Apache. O nome do arquivo dáse na configuración de` **.htaccess**`, e pode ser calquera aínda que "`**.htpasswd**`" é o nome canónico. O nome do arquivo comeza cun punto, porque a maioría dos sistemas operativos tipo Unix-like consideran que calquera arquivo que comeza co punto ocúltase. Este arquivo mantense a miúdo coa consola de comandos "`**htpasswd**`" que pode agregar, eliminar e actualizar os usuarios, e codificará adecuadamente o contrasinal para o seu uso (de maneira que é fácil comprobalo, pero non devolve ao contrasinal orixinal).

## Estrutura 
O arquivo consta de filas, cada fila corresponde a un nome de usuario, seguido de dous puntos, seguido dunha cadea que contén o contrasinal con algoritmo hash opcionalmente anteposto por un especificador de algoritmos e/ou salt. O hash utilizado historicamente é "Unix crypt" que usa estilos con alternativas como MD5 que é predeterminada.

### Consideracións de seguridade 
Os arquivos de contrasinais tales como os xestionados por `htpasswd` non deben estar no espazo de nomes URI do servidor web, é dicir, que poida ser enlazado desde un navegador. O uso da opción `-b`, xa que cando é usado aparece o contrasinal sen cifrar na liña de comandos.

Cando se usa o algoritmo `crypt()`, tense en conta que unicamente o primeiros oito caracteres do contrasinal úsanse para formar o contrasinal, se o contrasinal fornecido é máis longa, os caracteres adicionais serán descartados silenciosamente.

## Notas
.ipa

O formato de ficheiro **.ipa** é o formato utilizado como executable para as aplicacións de Apple nos dispositivos iPhone, iPod Touch e iPad. Xeralmente a súa utilización non require a compresión como os arquivos RAR e ZIP e só funciona nos dispositivos que usen iOS. Foi desenvolvido polo equipo de Steve Jobs no 2007 como base das aplicacións de Apple e é a máis común nos dispositivos iOS. As aplicacións descargadas doutra páxina web que non sexa iTunes non se poderán sincronizar no dispositivo iOS (iPhone, iPod touch,e iPad) sen o tweak Appsync do Jailbreak.

## Véxase tamén 
### Outros artigos 
* Apple
Al-Mu'tamid (califa)

: ''Para o rei da taifa de Sevilla e poeta arábigo-andalusí do mesmo nome, véxase Al-Mu'tamid* 

*'Abu-l-Abbás Áhmad al-Mu'tamid ala-Llah'*, máis coñecido pola primeira parte do seu alcume (*làqab*), *'Al-Mu'tamid** (en árabe: ** أبو العباس أحمد المعتمد على الله''', ), nado en 844 e finado en 893, foi o califa abbásida de Bagdad desde 870 a 892.

Era fillo do califa al-Mu'tadid (847-861) e dunha escrava de Kufa de nome Fityan.

## Véxase tamén 
### Bibliografía 
* Hassan, Z. M. (1936): ''Les Tulunides, Étude de l'Égypte Musulmane a la fin di IXè siècle (868-905)*. París.
* Le Strange, Guy (1900): *Baghdad during the Abbasid Caliphate from contemporary Arabic and Persian Sources''. Oxford: Claredon Press. Ver texto completo

### Outros artigos 
* Califato abbásida
Xuventude

miniatura|250px|dereita|Grupo de mozas.
A **xuventude** (do latín: *iuventus*) ou **mocidade** é a idade que se sitúa entre a infancia e a idade adulta. Segundo a Organización das Nacións Unidas, a xuventude abrangue o rango de idade entre os 10 e os 24 anos; incluíndo a puberdade (de 10 a 14 anos), a adolescencia (de 15 a 19 anos) e a xuventude plena (de 20 a 24 anos).

O 12 de agosto é o Día Internacional da Xuventude. A data foi proclamada o 17 de decembro de 1999 pola Asemblea Xeral das Nacións Unidas.

## Notas
.htaccess

Un ficheiro **.htaccess** (hypertext access), tamén coñecido como ***arquivo de configuración distribuída***, é un ficheiro especial, popularizado polo Servidor HTTP Apache que permite definir diferentes directivas de configuración para cada directorio (cos seus respectivos subdirectorios) sen necesidade de editar o arquivo de configuración principal de Apache.

## Formato 
Por razóns históricas, o formato de .htaccess é o mesmo que o ficheiro de configuración global de Apache, mesmo noutros servidores web como Sun Java System Web Server e Zeus Web Server, que contan con ficheiros de configuración globais moi diferentes.

## Usos frecuentes 
O ficheiro .htaccess ofrece un universo de posibilidades, detallamos a continuación os usos máis frecuentes.

; Autorización, Autenticación: Os ficheiros .htaccess son usados frecuentemente para especificar restricións de seguridade para un directorio en particular, de aquí o sufixo "access". O ficheiro .htaccess acompáñase frecuentemente doutro ficheiro .htpasswd que garda usuarios válidos e os seus contrasinais.

; Creación de URLs Amigables (semánticas): Os servidores adoitan usar o .htaccess para reescribir URLs longas e complexas, noutras máis simples e facilmente recordables.

; Restrinxir o acceso: Permite bloquear (usando *allow/deny*) usuarios pola súa dirección IP e/ou dominio e ISPs. Tamén permite bloquear bots e rabuñas web.

; SSI: Permite o conxunto de directivas SSI.

; Listaxe de directorio: Controlar o comportamento por defecto do servidor cando non se especifíca ningunha páxina web.

; Crear redireccións estáticas

; Respostas de erro personalizadas: Cambiar a páxina que se mostra cando un erro da parte do servidor ocorre, por exemplo: HTTP 404 Not Found.

; CONSENTIR types: Controlar como o servidor manexa diferentes tipos de arquivos.

; Control de Caché: Os ficheiros .htaccess permiten a un servidor controlar a caching por medio dos navegadores web e proxies para reducir o uso do ancho de banda, a carga do servidor, e o lag percibido.

; Evitar hotlink

; Forzar Dominio sen WWW

; Evitar envíos de paquetes PING

## Notas 
## Véxase tamén 
### Ligazóns externas 
* Htaccess na Guía Oficial de Apache httpd 2.2 .
* Htaccess na Guía Oficial de Apache httpd 1.3 .
.nfo

200px|miniatura|Un exemplo de arquivo .nfo, baseado en Wikipedia.
**.nfo** (tamén escrito *.NFO* ou *NFO*) é unha extensión de arquivo que acompaña habitualmente arquivos warez incluídos en formatos comprimidos .zip ou .rar. É un arquivo de texto que se pode abrir co Notepad de Windows ou outro similar (como DAMN NFO Viewer), onde xeralmente están as instrucións para o crack do programa que se quere usar ou información achega do DVD ou CD pirateado, ademais adoita aparecer tamén quen programou o crack e a páxina web do equipo que o desenvolveu. Pode conter só texto ou imaxes feitas con Arte ASCII.

Moitas veces ao abrir esta clase de arquivo detéctase como erro, xa que este formato é equivalente á extensión .NFO dos arquivos de información do sistema de Windows, que se abren comunmente coa aplicación "*Información do Sistema*" incluída no sistema operativo.

NFO tamén fai referencia ás siglas en inglés News Feed Optimization, que quere dicir a forma de optimizar o contido para ser relevante e poder aparecer no muro dos usuarios de Facebook.

## Notas
Emblema de Kirguizistán

O **emblema de Kirguizistán** é un dos símbolos nacionais do país, e foi adoptado despois da disolución da Unión Soviética o 2 de xuño de 1992. O emblema ten unha forma circular de cor azul. A cor azul clara é coñecida como a cor kirguiz da coraxe e da xenerosidade. A esquerda e dereita ten trigo e algodón. Na parte superior, o nome do país aparece en kirguiz "Кыргыз Республикасы" (*Kyrgyz Respublikasy*).
Industria téxtil

[250px|miniatura|Mulleres [Afganistán|afgás nunha fábrica téxtil en Cabul.]]
A **industria téxtil** (do latín *texere*; tecer) é o sector industrial da economía que ten como obxectivo a transformación da fibras -naturais ou sintéticas- en fíos, de fíos en tecidos, e de tecidos en pezas de roupa e outros produtos téxtiles.

Malia ser un sector diferente dende o punto de vista técnico, nas estatísticas económicas adóitase incluír á industria do calzado como parte da industria téxtil.

No ano 2012 en España existían 8.238 empresas téxtiles, representando un 6,78% do total da industria.

## Notas 
## Véxase tamén 
### Outros artigos 
* Téxtil
* Tear

### Ligazóns externas 
* Historia da industria téxtil  .
Campo Municipal de Santa Mariña

O **Campo Municipal de Santa Mariña** é un campo de fútbol situado na vila de Redondela, nel exerce como local o Club Deportivo Choco e o seu propietario é o Concello de Redondela.

Ten un terreo de xogo de herba artificial cunhas dimensións de 101 x 64 metros. Conta con bancadas cubertas e unha capacidade total de 1.000 persoas. Ademais, existe un segundo campo anexo de herba sintética.

## Notas
Tesouro de Recouso

O **tesouro de Recouso** é un conxunto de pezas de ourivaría do século II a. C. atopadas en 1921 no castro de Recouso por José Sánchez Costa, na parroquia de Marzoa (Oroso).

## Características 
O tesouro foi atopado ao traballar a terra. Está formado por 16 arracadas de ouro penanulares decoradas con filigrana e/ou granulado, 10 cadeas ou anacos de cadeas (a maioría delas con terminais ornamentais), un terminal de cadea, sete anacos de aneis de suspensión, dous fragmentos probablemente pertencentes a unha peza de peche e catro tortas de fundición elaboradas cunha aliaxe de ouro e prata. As pezas contiñan no interior anacos de carbón e foron datadas con carbono-14 no século II antes da era actual.

A maior parte do atopado estivo en mans de particulares ata 2002 cando foi levado ao Museo das Peregrinacións de Santiago de Compostela. Unha arracada está no Museo Provincial de Lugo.

## Notas 
## Véxase tamén 
### Outros artigos 
* Tesouro

### Ligazóns externas 
* Tesouro de Recouso blog .
The Dharma Bums

***The Dharma Bums*** (en galego, *Os vagabundos do Dharma*) é unha novela escrita por Jack Kerouac e publicada en 1958 na editorial estadounidense Viking Press.

É unha novela en parte autobiográfica escrita como un monólogo interior, e que narra o que aconteceron na vida do autor anos despois dos eventos en *On the Road*. O seu protagonista é *Ray Smith*, alter ego de Kerouac, e Japhy Ryder, baseado no poeta e ensaísta Gary Snyder.

## Equivalencia das personaxes 
Kerouac adoitaba basearse para as súas personaxes de ficción nos seis amigos e familiares.

## Notas
Andrés Rey Baltar

**Andrés Genaro Rey Baltar**, nado en Padrón o 19 de setembro de 1886 e finado en Santiago de Compostela o 1 de decembro de 1936, foi un político galego.

## Traxectoria 
Fillo de Manuel Rey Gosende. Emigrou a Arxentina co seu irmán Ramón Rey Baltar. Aou seu retorno coverteuse en propietario e innovador agrario. Membro da UGT e afiliado á Agrupación Socialista de Padrón. Logo do golpe de Estado do 18 de xullo de 1936 foi detido e recluído no cárcere de Padrón até o 30 de agosto que foi trasladado á prisión de Santiago de Compostela. Xulgado en consello de guerra en Compostela acusado de traizón o 16 de novembro con Francisco Castaño Otero, Jaime Caamaño Comparada, Antoliano Correa Jamardo e José Millares Gil, foron condenados a pena de morte. Foron executados no cemiterio de Boisaca o 1 de decembro de 1936. Posteriormente fóronlle incautados os seus bens e poxados.

## Notas 
## Véxase tamén 
### Ligazóns externas 
* Cartas de republicanos galegos condenados a morte
Índice de cor B - V

O **índice de cor B - V**, utilizado en fotometría, é o resultado de restar á magnitude obtida en banda B (con filtro azul) a obtida en banda V (con filtro verde).

O resultado indica a cor propia dos astros: será 0 se o astro é branco, negativo se é azulado ou positivo de ser amarelo, alaranxado ou avermellado.

Este índice permite coñecer a temperatura superficial do astro.

## Véxase tamén 
### Bibliografía 
* Cousins, A. W. J. (1976): "VRI standards in the E regions", *Mem. R. Astron. Soc*, vol. 81, pp.&nbsp;25 e ss. 
* Cousins, A. W. J. (1978): "VRI Photometry of E and F Region Stars", *Astr. Soc. South Africa*, vol. 3, pp.&nbsp;8 e ss.
* Johnson, H. L. & W. W. Morgan (1951): "On the Color-Magnitude Diagram of the Pleiades", *Astrophysical Journal*, vol. 114, pp.&nbsp;522 e ss. . 
* Johnson, H. L. & Morgan, W. W. (1953): "Fundamental stellar photometry for standards of spectral type on the revised system of the Yerkes spectral atlas·, *Astrophysical Journal*, vol. 117, p. 313 e ss. .
* Morgan, W. W.; Harris, D. L. & Johnson, H. L. (1953): "Some Characteristics of Color Systems", *Astrophysical Journal*, vol. 118, pp.&nbsp;92 e ss.

### Ligazóns externas 
* Color and Temperature en astronomynotes.com 
* How does the color index of a star relate to its actual color? en curious.astro.cornell.edu